Urtean Zeharreko XXXIII. 

Domekea (A) 

2008. eko azaroaren 16a 

« Familia non, Eliza han » 

ELIZBARRUTIAREN 

EGUNA 

« Tu Iglesia, tu familia » 

ATARIKOAK 

□ Girotzea: egokia da Jardunaldi honetarako bialdu deuskuen kartela kontuan hartzea. 

□ Sarrerako prozesinoa: ministerio liturgiko desbardinak gauzatzen dabezan pertsonez gain, koor- 
dinatzaile edo ordezkari lez, Pastoral Barrutian, Bikaritzan edo elizbarrutiko erakunde desbardinetan 
"Elizbarrutia" egiten laguntzen daben kristau Alkarteko kideek ere parte hartu leikee. 

□ Irakurgaiak: domeka honi dagokiozanak dira. 

□ Otoitzak: gaur, lekuko Elizearen aldeko Mezako otoitzak erabili daikeguz. 
(Meza-liburua: gaztelaniaz, 905. or.; euskeraz, 696. or.). 

□ Eukaristia Otoitza: V/d erabili daikegu: "ELIZEA, BATASUNERAKO BIDEAN". 




SARRERAKO OHARRA 

Liturgi urtea amaitzear dago; hain zuzen ere, datorren domekan amaituko da, Jesu- 
kristo Munduko Erregearen festaburuaz. Ez dira sasoirik onenak Jaungoikoaren agintzak 
mundu honetan egi bihurtu gura doguzanontzat. 

Hala ere, Jaunak bestelako deia egiten deusku: adorez bete, eta fedearen altxorra lur 
azpian ezkutatu ordez, munduaz arduratu gaitezala, Jaungoikoaren seme-alaben familia 
haundi bihurtu arte. 

«Tu Iglesia, tu familia / Familia non, Eliza han» - goiburupean Elizbarrutia- 
ren Eguna ospatzean, emon deioguzan eskerrak Jaungoikoari Bizkaiko eliz Alkarte hone- 
tako kide garalako eta eskatu deiogun Espirituaren indarra, benetako alkarte egin dagigun 
eta leial gauzatu dagian misino ebanjelizatzailea. 

Abestu dagigun... 

PROZESINOA ETA ABESTIA 



ABADEAREN AGURRA 



Aitaren. 



Espiritu Santuaren eraginez, 
gure Elizbarrutia sustatzen dauan 
itxaropenaren Jaungoikoa 
egon bedi beti zuekin. 



DAMU OTOITZA 

• Zu gure itxaropena zara. Erruki, Jauna. 

• Zu gure bakea zara. Kristo, erruki. 

• Zu biztuera eta bizia zara. Erruki, Jauna. 

OHARRA IRAKURGAIEI 

Lehenengo irakurgaiak emazte bikainaren irudia dakarsku gogora, Itun Zaharrean 
irudikatzen zan lez. Baina Barri Onak zera dinosku: gaur, Elizeak -bertako kide bizi guz- 
tiek- izan behar dauala emakume arduratsu hori eta Jaungoikoak bere eskuetan itzi dauala 
mundua, itxaropen eta arduraz administratu dagigun eta Jaungoikoaren seme-alaben fa- 
milia haundi bihurtzen lagundu deiogun. 

Ez doguz, beraz, orainaren aurrean eskuak garbitu behar eta geroari ez deutsagu bil- 
durrez begiratu behar, Jaungoikoak emon deuskuzan talentuak lurperatuz. Hain zuzen ere, 
geure buruaren alderdirik onena Jaungoikoaren Erreinua zerbitzatuz frutua emoten dauan 
Eliza lez bizitzeari eskeini behar deutsagu. 

JAINKO HERRIAREN OTOITZA 

Abestuz erantzun daiteke... 
Abadea: 

Egin deiogun otoitz on guztiaren iturri dan Jaungoiko Aitari, Bizkaiko 
Elizea eta gure parroki alkartea bedeinkatu dagizan eta gizateria osoa bere 
dohainez bete dagian. 

• Elizearen aide: bere egiteko ebanjelizatzailean behar dituan ministerio ordena- 
tuak eta laikoak izan dagizan. Eskatu deiogun Jaunari. 

• Bizkaiko Elizea osotzen dogunon aide: senide alkartasunean eta ardurakidetasu- 
nean bizi eta hazi gaitezan eta maitasun ebanjelikoaren benetako testigu izan gai- 
tezan. Eskatu deiogun Jaunari. 

• Herrietako agintarien aide: zuzentasun, bake, aurrerapen eta ongizatea lortzen 
ahalegindu daitezan, batez ere txiroenak kontuan hartuz. Eskatu deiogun Jaunari. 

• Gaixotu eta baztartuen aide: gure eliz zerbitzuaren adierazpena dan laguntza es- 
kuzabal eta solidarioa aurkitu dagien gugan. Eskatu deiogun Jaunari. 

Abadea: 

Aita ona, entzun gure eskariak eta lagundu eiguzu benetako fedean eta 
jarduerea zuzenean irauten. Jesukristo gure Jaunaren bitartez. 



DIRU-BATZEA 

Gaur batzen dan dirua Elizbarrutiaren beharrizanetarako da. Eskerrik asko zuon es- 
kuzabaltasunagaitik. 

OHARRAK 



